ଯୁବ ରାଷ୍ଟ୍ରୀୟ ମଜଦୁର କଂଗ୍ରେସର ବିକ୍ଷୋଭଃ ଧାନର ସହାୟକ ମୂଲ୍ୟ ୩ ହଜାର ଟଙ୍କା ଦାବି\nସମ୍ବଲପୁର, ୨୧। ୧୨ (ବ୍ୟୁରୋ)- ଓଡିଶା ଶିଳ୍ପ ମାନଚିତ୍ରରେ ସମ୍ବଲପୁର ଜିଲା ଏକ ସ୍ବତନ୍ତ୍ର\nଯୁବ ରାଷ୍ଟ୍ରୀୟ ମଜଦୁର କଂଗ୍ରେସର ବିକ୍ଷୋଭଃ ଧାନର ସହାୟକ ମୂଲ୍ୟ ୩ ହଜାର ଟଙ୍କା ଦାବି\t December 21st, 00:00 AM December 21st, 00:00 AM\nସମ୍ବଲପୁର, ୨୧। ୧୨ (ବ୍ୟୁରୋ)- ଓଡିଶା ଶିଳ୍ପ ମାନଚିତ୍ରରେ ସମ୍ବଲପୁର ଜିଲା ଏକ ସ୍ବତନ୍ତ୍ର ସ୍ଥାନ ବହନ କରିଛି। ଖଣିଜ ସମ୍ପଦରେ ଭରା ଏହି ଜିଲା ସବୁ କ୍ଷେତ୍ରରେ ଅବହେଳିତ ହୋଇଛି। ଜିଲାରେ ଶ୍ରମଶକ୍ତି ବିନିଯୋଗ କ୍ଷେତ୍ରରେ ଅବ୍ୟବସ୍ଥା ଓ ମନମୁଖି କାର୍ଯ୍ୟ ଚାଲିଛି। ତେଣୁ ବିସ୍ଥାପିତ ପରିବାରର ଯୁବତୀ ଯୁବକ ନିଯୁକ୍ତି ପାଇବାରୁ ବଞ୍ଚତ୍ତ ହେଉଛନ୍ତି। ଧାନର ସହାୟକ ମୂଲ୍ୟ ୩ ହଜାର ଟଙ୍କା, ସ୍ଥାନୀୟ ନିଯୁକ୍ତି ସହ ୧୧ଦଫା ଦାବିରେ ଯୁବ ରାଷ୍ଟ୍ରୀୟ ମଜଦୁର କଂଗ୍ରେସ ସମ୍ବଲପୁର ଜିଲା ଶାଖା ପକ୍ଷରୁ ଗୁରୁବାର ସମ୍ବଲପୁର ଜିଲାପାଳ କାର୍ଯ୍ୟାଳୟ ସମ୍ମୁଖରେ ବିକ୍ଷୋଭ ପ୍ରଦର୍ଶନ କରାଯାଇଥିଲା। ଜିଲାର କାର୍ଯ୍ୟରତ ଶ୍ରମିକମାନଙ୍କୁ କେନ୍ଦ୍ର ଓ ରାଜ୍ୟ ସରକାରଙ୍କ ଧାର୍ଯ୍ୟ ସର୍ବନିମ୍ନ ମଜୁରି ପ୍ରଦାନ, ଅସଙ୍ଗଠିତ ଶିଳ୍ପ ଶ୍ରମିକ ସମେତ ଜିଲାର ସମସ୍ତ ଶ୍ରମଜୀବୀଙ୍କ ତୁରନ୍ତ ଇପିଏଫ ଓ ଇଏସଆଇ ପଞ୍ଜିକୃତ କରିବା, ବିଭିନ୍ନ କଳକାରଖାନା ଓ ନିର୍ମାଣଧିନ କାର୍ଯ୍ୟରେ ନିୟୋଜିତ ଶ୍ରମିକମାନଙ୍କୁ ସରଞ୍ଜାମ ପ୍ରଦାନ, କୃଷି ଶ୍ରମିକଙ୍କ ମଙ୍ଗଳ ବୋର୍ଡ ଗଠନ, ଠିକାଦାର ଓ ଆଉଟ୍ ସୋର୍ସିଂ ବ୍ୟବସ୍ଥାକୁ ସମ୍ପର୍ଣ୍ଣ ବନ୍ଦ କରିବା ଏବଂ ନିୟମିତ କର୍ମଚାରୀଙ୍କ ଭଲି ଠିକା ଶ୍ରମିକମାନଙ୍କୁ ମଜୁରି ପ୍ରଦାନ କରିବା, ଶ୍ରମିକମାନଙ୍କ ସର୍ବନିମ୍ନ ମାସିକ ମଜୁରି ୧୮ହଜାର ଟଙ୍କା ଧାର୍ଯ୍ୟ କରିବା ଦାବିରେ ବିକ୍ଷୋଭକାରୀମାନେ ସ୍ଲୋଗାନ ଦେଇଥିଲେ। ଏଥିସହ ପ୍ରତ୍ୟେକ ଚାଷୀ ପରିବାରକୁ ମାସିକ ସର୍ବନିମ୍ନ ୧୦ହଜାର ଟଙ୍କାର ରୋଜଗାର ବନ୍ଦୋବସ୍ତ କରିବା ଏବଂ ଚାଷୀଙ୍କ ଧାନର ସହାୟକ ମୂଲ୍ୟ ୩ହଜାର ଟଙ୍କାକୁ ବୃଦ୍ଧି କରି କୃଷି ଶ୍ରମିକ ଓ ଅସଙ୍ଗଠିତ ଶ୍ରମିକମାନଙ୍କ ସାମାଜିକ ସୁରକ୍ଷା ବ୍ୟବସ୍ଥା କରିବାକୁ ଦାବି କରାଯାଇଛି। ଯୁବ ରାଷ୍ଟ୍ରୀୟ ମଜଦୁର କଂଗ୍ରେସ ସମ୍ବଲପୁର ଶାଖା ସଭାପତି ବବିତା ବଡପଣ୍ଡାଙ୍କ ପରିଚାଳନାରେ କାର୍ଯ୍ୟକ୍ରମ ହୋଇଥିଲା। ଏଥିରେ ରାଜ୍ୟ ସଭାପତି ସତ୍ୟବ୍ରତ ନାୟକ, ରାଜ୍ୟ କୋଷାଧ୍ୟକ୍ଷ କୃଷ୍ଣଚନ୍ଦ୍ର ସାହୁ, ମୁଖପାତ୍ର କୈଳାସ ଚନ୍ଦ୍ର ସାହୁ, ସାଧାରଣ ସମ୍ପାଦକ ସନ୍ଦିପ ଦେହୁରୀ, ରାଜେଶ ଖୁରା, ମଧୁମିତା ନାୟକ, ନଜଦ୍ ବେଗମ୍ ଯୋଗଦେଇଥିଲେ। ଅଇଁଠାପାଲି ବିର୍ସା ଛକଠାରେ ସ୍ବାଧୀନତା ସଂଗ୍ରାମୀ ବିର୍ସା ମୁଣ୍ଡାଙ୍କ ପ୍ରତିମୂର୍ତ୍ତିରେ ମାଲ୍ୟାର୍ପଣ କରାଯାଇଥିଲା। ଏହା ପରେ ରାଲି ସହର ପରିକ୍ରମା କରିଥିଲା। ମୁଦିପଡାଛକ ସ୍ଥିତ ଡା. ଭୀମରାଓଜୀ ଆମ୍ବେଦକର, ଜିଲା ସ୍କୁଲ ଛକସ୍ଥିତ ଡ. ଏପିଜେ ଅବଦୁଲ କଲାମ, ଜେଲ ଛକ ସ୍ଥିତ ବୀରସୁରେନ୍ଦ୍ର ସାଏଙ୍କ ପ୍ରତିମୂର୍ତ୍ତିରେ ମାଲ୍ୟାର୍ପଣ କରାଯାଇଥିଲା। ରାଲିକୁ ସହରର ବିଭିନ୍ନ ଛକଠାରେ ସ୍ବାଗତ କରାଯାଇଥିଲା। ଏହା ପରେ ଜିଲାପାଳ କାର୍ଯ୍ୟାଳୟଠାରେ ଆନ୍ଦୋଳନକାରୀମାନେ ପହଞ୍ଚତ୍ଥିଲେ। ରାଜ୍ୟପାଳଙ୍କ ଉଦ୍ଦେଶ୍ୟରେ ଅତିରିକ୍ତ ଜିଲାପାଳ ତ୍ରିଲୋଚନ ମାଝିଙ୍କୁ ଦାବିପତ୍ର ପ୍ରଦାନ କରାଯାଇଥିଲା। ଏହା ପରେ ଓଡିଶା ସାଂସ୍କୃତିକ ସମାଜ ଭବନଠାରେ କାର୍ଯ୍ୟକାରିଣୀ ବୈଠକ ହୋଇଥିଲା। ଏଥିରେ ଶ୍ରମିକ, କୃଷକ, ଛାତ୍ରଙ୍କ ବିବିଧ ସମସ୍ୟା ଉପରେ ଆଲୋଚନା କରାଯାଇଥିଲା। ଏହି ଅବସରରେ ପିସିସି ରାଜ୍ୟ ସମ୍ପାଦକ ଜୟଶଙ୍କର ମିଶ୍ରଙ୍କୁ ସମ୍ବର୍ଦ୍ଧନା ଦିଆଯାଇଥିଲା।
